Lisa 2

Põhja-Pärnumaa Vallavolikogu 21. juuli 2025

määruse nr   juurde

PÕHJA-PÄRNUMAA VALLA EELARVESTRATEEGIA AASTATEL 2026-2029

**Sissejuhatus**

Põhja-Pärnumaa valla eelarvestrateegia aluseks on kohaliku omavalitsusüksuse finantsjuhtimise seaduse (edaspidi KOFS) §-d 20 ja 30, „Põhja-Pärnumaa valla finants­juhtimise kord“ ja „Põhja-Pärnumaa valla arengukava aastani 2030“. Eelarvestrateegiaga kavandatakse finantseerimisplaanid minimaalselt neljaks aastaks (KOKS § 372 lõige 3), käesolevas dokumendis aastateks 2026-2029.

Eelarvestrateegia peaeesmärk on tagada stabiilne ja jätkusuutlik eelarvepoliitika, mis võimaldab ellu viia Põhja-Pärnumaa valla arengukavas toodud valdkondade eesmärgid. Arengukava ja eelarvestrateegia on aluseks Põhja-Pärnumaa valla eelarve koostamisel, kohustuste võtmisel ja investeeringuprojektide kavandamisel. Eelarvestrateegiat uuendatakse igal aastal. Käesolev eelarvestrateegia on koostatud 2025. aasta esimese kvartali andmetel põhinevate prognooside alusel arengukava tegevuskavas toodud tegevuste elluviimiseks aastatel 2026-2029.

Põhja-Pärnumaa valla eelarvestrateegia esitatakse arengukava osana ning ühtse dokumendina.

Eelarvestrateegia on koostatud tekkepõhiselt ja selles esitatakse:

* Eesti makromajanduse ülevaade ja prognoos
* põhitegevuse tulude ja põhitegevuse kulude prognoos
* investeerimistegevuse prognoos
* finantseerimistegevuse prognoos

**Eesti makromajandusliku keskkonna ülevaade ja prognoos**

Käesolev prognoos tugineb Rahandusministeeriumi 2025. aasta kevadisel majandusprognoosil.

Rahandusministeeriumi kevadise majandusprognoosi kohaselt on majanduses 2024. aasta teisest poolest olnud elavnemise märgid. Samas on väliskeskkonna osas palju ebakindlust ning ettevõtted ja majapidamised on oma majanduslikus käitumises pigem ettevaatlikud. Sissetulekute ostujõu vähenemine ja madal tarbijakindlus tingivad eratarbimise languse 2025. aastal, kuid edaspidi ületab sissetulekute kasv taas selgelt hinnatõusu. 2025. aastal panustavad inflatsiooni oluliselt toidu kallinemine, käibemaksumäära tõus, mootorsõiduki registreerimistasu ja majanduskonjunktuuri tugevnemine. Inflatsiooni aeglustumist võib oodata 2026. aastal, kui maksumeetmete mõju väheneb ning toiduhindade tõus stabiliseerub.

Investeeringuid toetab intressimäärade langus, kuid pärsib üldise ebakindluse süvenemine. Ekspordi väljavaateid pärsib tollimaksudega seotud ebakindlus, mistõttu on välisnõudluse taastumine varem oodatust tagasihoidlikum. Prognoosi lisastsenaariumis on hinnatud USA kehtestatavate tollimaksude oodatavat mõju Eesti majandusele. Eeldusena on arvestatud, et USA poolt kehtestatakse Euroopa Liidule 25%line tollimaksu määr alates 2025. aasta aprillist kogu imporditavale kaubale, millele Euroopa Liit vastab samaväärselt. Stsenaariumi kohaselt võib tollimaksude kehtestamine vähendada käesoleva ja järgmise aasta Eesti majanduskasvu 0,4-0,5 protsendipunkti võrra. Samas on USA administratsioon tähtaega mitu korda edasi lükanud.

Tööpuuduse langus jätkub, hõive hakkab kasvama käesoleva aasta lõpus. Palgakasv aeglustub koos inflatsiooni raugemisega, palgatulu ostujõud taastub sõjaeelsele tasemele 2026. aastaks. Sise- ja välistegurite ning maksumeetmete koosmõjul kiireneb inflatsioon 2025. aastal. Käibemaksumäära tõusu mõjul tipneb tarbijahindade tõus aasta teisel poolel. 2024. aastal oodatust väiksem eelarvepuudujääk väheneb 2025. aastal maksutulude kiirema kasvu toel veelgi. Järgmise aasta puudujääk aga suureneb 2,5%ni SKPst tulumaksumuudatuste ning riigikaitsekulude kasvu tõttu. Võlakoormuse kasv aeglustub ning intressikulud vähenevad eelmise prognoosiga võrreldes. Riigi tulud kasvavad 2028. aastani ja kahanevad siis julgeolekumaksu lõppemisel. Suhtena majandusse langevad tulud 2029. aastal viimaste aastate tasemele tagasi. Maksutulu suureneb tulumaksumäära tõstmise, automaksu kehtestamise ja käibemaksu määra tõstmise tõttu. Maksukoormus tõuseb julgeoleku tagamise vajaduse tõttu ajalooliselt kõrgele ulatudes üle 36% SKPst.

Võrreldes riigieelarvega suurendavad selle aasta tulude mahtu CO2 tulud ja taastuvenergiatasu ning vähendavad finantstulud ja välistoetuste edasinihkumine. Riigi kulud kasvavad kiiremini riigikaitse, hariduse, tervishoiu ja sotsiaalkaitse valdkondades. Maksumuudatustel on oluline mõju maksutuludele, mis ulatub aastatel 2025-28 tasemeni 2% SKPst ja üle selle. Julgeolekumaksu lõppemisel 2029. aastal väheneb mõju alla 1% SKPst. Maksukulu on vähenemas ja stabiliseerub alates 2026. aastast tasemel 0,9% SKPst. Võlakoormus langeb tänavu, kuna defitsiit on väiksem ning osa vajadusest kaetakse eelmisel aastal kaasatud vahenditega. Järgnevatel aastatel aga suurendab negatiivne rahavoog võlakoormust keskmiselt ühe protsendipunkti võrra aastas.

**Põhja-Pärnumaa valla majandusliku olukorra analüüs ja prognoos eelarvestrateegia perioodiks aastatel 2026- 2029.**

Põhja-Pärnumaa vallas on 86 küla ja kolm alevit. Vallas on kolm halduskeskust, mis asuvad Vändras, Pärnu-Jaagupis ja Tootsis. Haldusterritooriumi suurus on 1010,1 km2.. Põhja-Pärnumaa elanike koguarv oli 31.12.2024 seisuga 7847 inimest (31.12.2023 7887 inimest, vähenemine 40 inimese võrra).

Tööealine elanikkond moodustas Põhja-Pärnumaa valla elanikkonnast 31.12.2024 seisuga 54,85% (2023. a lõpus 54,5%). Arvestatud on inimesi vanuses 19-64. Töötuid oli 31.12.2024 seisuga 215. Töötuse määr oli vallas 2024. a lõpus 5% (2023. aasta lõpus 6,7%) ja kogu Eestis 7,6% (2023. aasta lõpus 6,4%).

Eelarvestrateegia koostamise aluseks on arengukava tegevuskava, kus on planeeritud järgmise nelja aasta strateegilised eesmärgid:

* elukeskkonna säilitamine ja parendamine;
* kvaliteetne, kaasaegne ning optimeeritud haridus- ja kultuuriasutuste koostöövõrgustik;
* kvaliteetne ja optimaalne heaolu- ja sotsiaalteenuste võrgustik

Andmed on esitatud Rahandusministeeriumi poolt kinnitatud tabelis, kus on eelmise aasta tegelikud, jooksva aasta eeldatavad ja aastateks 2026-2029 prognoositavad põhitegevuse tulud, eeldatavad põhitegevuse kulud, investeerimistegevuse olulisemad tegevused, eeldatav finantseerimistegevuse maht ning likviidsete varade muutus.

# Tabel 1 Eelarvestrateegia aastateks 2026-2029

|  |  |  |  |  |  |  |
| --- | --- | --- | --- | --- | --- | --- |
| Põhja-Pärnumaa vald | 2024 täitmine | 2025 eeldatav täitmine | 2026 eelarve | 2027 eelarve | 2028 eelarve | 2029 eelarve |
| **Põhitegevuse tulud kokku** | **18 402 087** | **19 913 352** | **20 807 666** | **21 702 100** | **22 697 528** | **23 706 604** |
| Maksutulud | 8 879 472 | 9 676 342 | 10 249 052 | 10 856 881 | 11 604 508 | 12 403 915 |
| sh tulumaks | 8 542 927 | 9 224 342 | 9 777 802 | 10 364 470 | 11 089 983 | 11 866 282 |
| sh maamaks | 336 392 | 450 000 | 470 250 | 491 411 | 513 525 | 536 633 |
| sh muud maksutulud | 153 | 2 000 | 1 000 | 1 000 | 1 000 | 1 000 |
| Tulud kaupade ja teenuste müügist | 2 771 229 | 2 934 035 | 3 110 077 | 3 296 682 | 3 494 483 | 3 704 152 |
| Saadavad toetused tegevuskuludeks | 6 460 765 | 6 597 975 | 6 598 537 | 6 598 537 | 6 598 537 | 6 598 537 |
| sh tasandusfond | 1 883 819 | 2 120 834 | 2 120 834 | 2 120 834 | 2 120 834 | 2 120 834 |
| sh toetusfond | 3 977 703 | 3 883 773 | 4 177 703 | 4 177 703 | 4 177 703 | 4 177 703 |
| sh muud saadud toetused tegevuskuludeks | 599 243 | 593 368 | 300 000 | 300 000 | 300 000 | 300 000 |
| Muud tegevustulud | 290 620 | 705 000 | 850 000 | 950 000 | 1 000 000 | 1 000 000 |
| **Põhitegevuse kulud kokku** | **17 542 050** | **19 067 519** | **19 624 922** | **20 437 849** | **21 286 519** | **22 172 608** |
| Antavad toetused tegevuskuludeks | 1 214 161 | 1 215 059 | 1 230 000 | 1 245 000 | 1 260 000 | 1 275 000 |
| Muud tegevuskulud | 16 327 889 | 17 852 460 | 18 394 922 | 19 192 849 | 20 026 519 | 20 897 608 |
| sh personalikulud | 11 220 746 | 11 751 454 | 12 103 998 | 12 709 198 | 13 344 658 | 14 011 891 |
| sh majandamiskulud | 5 097 573 | 5 913 518 | 6 090 924 | 6 273 651 | 6 461 861 | 6 655 717 |
| sh muud kulud | 9 570 | 187 488 | 200 000 | 210 000 | 220 000 | 230 000 |
| ***Põhitegevuse tulem*** | ***860 036*** | ***845 833*** | ***1 182 744*** | ***1 264 251*** | ***1 411 009*** | ***1 533 996*** |
| **Investeerimistegevus kokku** | **-857 279** | **-638 000** | **-1 217 600** | **-1 027 000** | **-1 972 000** | **-1 732 000** |
| Põhivara müük (+) | 55 000 | 150 000 | 50 000 | 0 | 0 | 0 |
| Põhivara soetus (-) | -629 364 | -488 000 | -1 134 000 | -763 000 | -4 468 000 | -1 448 000 |
| *sh projektide omaosalus* | -587 057 | -443 000 | -938 600 | -718 000 | -1 663 000 | -1 403 000 |
| Põhivara soetuseks saadav sihtfinantseerimine (+) | 42 307 | 45 000 | 195 400 | 45 000 | 2 805 000 | 45 000 |
| Põhivara soetuseks antav sihtfinantseerimine (-) | -87 277 | -115 000 | -115 000 | -115 000 | -115 000 | -115 000 |
| Finantstulud (+) | 10 020 | 10 000 | 6 000 | 6 000 | 6 000 | 6 000 |
| Finantskulud (-) | -247 964 | -240 000 | -220 000 | -200 000 | -200 000 | -220 000 |
| Eelarve tulem | 2 757 | 207 833 | -34 856 | 237 251 | -560 991 | -198 004 |
| **Finantseerimistegevus** | **199 441** | **-242 954** | **22 186** | **-182 503** | **587 317** | **328 426** |
| Kohustiste võtmine (+) | 950 000 | 558 000 | 930 000 | 800 000 | 1 650 000 | 1 500 000 |
| Kohustiste tasumine (-) | -750 559 | -800 954 | -907 814 | -982 503 | -1 062 683 | -1 171 574 |
| **Likviidsete varade muutus (+ suurenemine, - vähenemine)** | **54 397** | **-35 121** | **-12 670** | **54 748** | **26 326** | **130 422** |
| Nõuete ja kohustiste saldode muutus kokku (+ /-) | -147 802 | 0 | 0 | 0 | 0 | 0 |
| **Likviidsete varade suunamata jääk aasta lõpuks** | **99 280** | **64 159** | **51 489** | **106 237** | **132 563** | **262 985** |
| Võlakohustised kokku aasta lõpu seisuga | 5 707 763 | 5 464 809 | 5 486 995 | 5 304 492 | 5 891 809 | 6 220 235 |
| Netovõlakoormus (eurodes) | 5 608 484 | 5 400 651 | 5 435 507 | 5 198 256 | 5 759 247 | 5 957 251 |
| Netovõlakoormus (%) | 30,5% | 27,1% | 26,1% | 24,0% | 25,4% | 25,1% |
| Netovõlakoormuse ülemmäär (eurodes) | 14 721 669 | 14 935 014 | 14 565 366 | 14 106 365 | 13 618 517 | 14 223 962 |
| Netovõlakoormuse individuaalne ülemmäär (%) | 80,0% | 75,0% | 70,0% | 65,0% | 60,0% | 60,0% |
| Vaba netovõlakoormus (eurodes) | 9 113 186 | 9 534 363 | 9 129 860 | 8 908 109 | 7 859 270 | 8 266 712 |
| Põhitegevuse tulude muutus | - | 8% | 4% | 4% | 5% | 4% |
| Põhitegevuse kulude muutus | - | 9% | 3% | 4% | 4% | 4% |
| Omafinantseerimise võimekuse näitaja | 1,05 | 1,04 | 1,06 | 1,06 | 1,07 | 1,07 |

Investeeringuobjektid tegevusalade lõikes.

|  |  |  |  |  |  |  |
| --- | --- | --- | --- | --- | --- | --- |
| **Investeeringuobjektid** | 2024 täitmine | 2025 eeldatav täitmine | 2026 eelarve | 2027 eelarve | 2028 eelarve | 2029 eelarve |
| 01 Üldised valitsussektori teenused | 34 473 | 0 | 75 000 | 75 000 | 0 | 0 |
| *sh muude vahendite arvelt (omaosalus)* | 34 473 | 0 | 75 000 | 75 000 | 0 | 0 |
| 02 Riigikaitse | 0 | 0 | 0 | 50 000 | 0 | 0 |
| *sh muude vahendite arvelt (omaosalus)* | 0 | 0 | 0 | 50 000 | 0 | 0 |
| 04 Majandus | 361 015 | 193 000 | 324 000 | 243 000 | 238 000 | 238 000 |
| *sh toetuse arvelt* | 0 | 0 | 110 400 | 0 | 0 | 0 |
| *sh muude vahendite arvelt (omaosalus)* | 361 015 | 193 000 | 213 600 | 243 000 | 238 000 | 238 000 |
| 06 Elamu- ja kommunaalmajandus | 58 958 | 80 000 | 150 000 | 90 000 | 90 000 | 90 000 |
| *sh toetuse arvelt* | 42 307 | 45 000 | 45 000 | 45 000 | 45 000 | 45 000 |
| *sh muude vahendite arvelt (omaosalus)* | 16 651 | 35 000 | 105 000 | 45 000 | 45 000 | 45 000 |
| 08 Vabaaeg, kultuur ja religioon | 19 398 | 0 | 25 000 | 125 000 | 30 000 | 80 000 |
| *sh muude vahendite arvelt (omaosalus)* | 19 398 | 0 | 25 000 | 125 000 | 30 000 | 80 000 |
| 09 Haridus | 121 921 | 175 000 | 520 000 | 140 000 | 4 070 000 | 1 000 000 |
| *sh toetuse arvelt* | 0 | 0 | 40 000 | 0 | 2 760 000 | 0 |
| *sh muude vahendite arvelt (omaosalus)* | 121 921 | 175 000 | 480 000 | 140 000 | 1 310 000 | 1 000 000 |
| 10 Sotsiaalne kaitse | 33 599 | 40 000 | 40 000 | 40 000 | 40 000 | 40 000 |
| *sh muude vahendite arvelt (omaosalus)* | 33 599 | 40 000 | 40 000 | 40 000 | 40 000 | 40 000 |
| **KÕIK KOKKU** | **629 364** | **488 000** | **1 134 000** | **763 000** | **4 468 000** | **1 448 000** |
| *sh toetuse arvelt* | 42 307 | 45 000 | 195 400 | 45 000 | 2 805 000 | 45 000 |
| *sh muude vahendite arvelt (omaosalus)* | 587 057 | 443 000 | 938 600 | 718 000 | 1 663 000 | 1 403 000 |

**Põhitegevuse tulud**

Tulenevalt kohaliku omavalitsuse üksuse finantsjuhtimise seadusest käsitletakse põhitegevuse tuludena maksutulusid, tulusid kaupade ja teenuste müügist, saadavaid toetusi ja muid tegevustulusid.

Põhja-Pärnumaa valla tuludest suurima osakaaluga on maksutulud, millest omakorda laekub enamus eraldisena füüsilise isiku maksustatavast tulust ja väiksem osa maamaksust. Teisel kohal on saadavad toetused tegevustoetuseks, sh tasandusfond ja toetusfond, kolmandas grupis tulud kaupade ja teenuste müügist ning neljandas grupis muud tegevustulud, mis moodustuvad maavarade kaevandusõiguse tasudest ja taluvustasudest. Põhitegevuse tulude koosseisu ei kuulu saadavad toetused põhivara soetuseks, põhivara müügitulu ega finantstulud.

Põhitegevuse tulud suurenevad vaadeldaval perioodil prognoosi kohaselt ca 4-5% aastas.

Üksikisiku tulumaks on kohaliku omavalitsuse tulubaasi oluline osa, mille laekumine sõltub maksumaksjate arvust ja inimestele väljamakstavatest summadest. Üksikisiku tulumaks moodustab põhitegevuse tuludest ca 46%. Üksikisiku tulumaksu laekumine on otseses sõltuvuses maksumaksjate arvust ja nende poolt teenitavast tulust. Maksumaksjate keskmine arv on olnud 3500 maksumaksja juures (Joonis 1). Keskmine teenitav tulu maksumaksja kohta oli 2025. a märtsis 1580 eurot (Joonis 2).

Joonis 1. Põhja-Pärnumaa valla maksumaksjate arv 2023 kuni märts 2025

Kohalikele omavalitsustele maksumaksjate tulust eraldatava summa protsent on alates 01. jaanuarist 2025 11,29, millele lisandub 5,5% residendist füüsilise isiku riiklikust pensionist (Tulumaksuseadus § 5 lg 1 ja 2). Alates 01. jaanuarist 2026 on need %-d 10,64 ja 8,5 ning alates 01. jaanuarist 2027 10,23 ja 10,23.

Viimase jaotuse põhimõtte juurde on kavas ka pidama jääda. Rahandusministeeriumi prognoosi kohaselt selline muudatus tulumaksu laekumiste summat eriti ei mõjuta.

Joonis 2. Keskmine väljamaks füüsilistele isikutele Põhja-Pärnumaa vallas 2023 kuni märts 2025

Tabel 2 Üksikisiku tulumaksu laekumise prognoos

|  |  |  |  |  |  |  |
| --- | --- | --- | --- | --- | --- | --- |
|  | **2024 tegelik** | **2025 prognoos** | **2026 prognoos** | **2027 prognoos** | **2028 prognoos** | **2029 prognoos** |
| Maksumaksjate keskmine arv | 3 491 | 3 485 | 3 485 | 3 485 | 3 485 | 3 485 |
| Maksumaksjate arvu muutus võrreldes eelmise aastaga | -67 | -6 | 0 | 0 | 0 | 0 |
| Üksikisiku tulumaksu laekumine | 8 542 927 | 9 224 342 | 9 777 802 | 10 364 470 | 11 089 983 | 11 866 282 |
| Tulumaksu kasvu prognoos võrreldes eelmise aastaga,% | 108% | 108% | 106% | 106% | 107% | 107% |
| Protsent kohalikele omavalitsustele eraldatavast maksumaksjate maksustatavast tulust | 11,89 | 11,29 | 10,64 | 10,23 | 10,23 | 10,23 |
| Protsent kohalikele omavalitsustele eraldatavast pensionisaajate maksustatavast tulust | 2,5 | 5,5 | 8,5 | 10,23 | 10,23 | 10,23 |
| Tulumaksu laekumine maksumaksja kohta | 2447 | 2647 | 2806 | 2974 | 3182 | 3405 |
| Suurenemine võrreldes eelmise aastaga | 232 | 200 | 159 | 168 | 208 | 223 |
| Pensionitulu saajate arv | 2235 | 2232 | 2232 | 2232 | 2232 | 2232 |
| Pensionitulu saaja kohta | 765 | 816 | 870 | 928 | 990 | 1056 |

Maamaks on riiklik maks, mis laekub 100% kohaliku omavalitsuse eelarvesse. Maade hindamist korraldab Maa-amet ja see viidi läbi 2022. aasta sügisel. Maa maksustamishinnad avalikustatakse katastris. 2022. aasta maade hindamise tulemused hakkasid kehtima alates 2023. aastast. Järgnevatel aastatel on maamaksu laekumise kasv ca 4,5% aastas, kui maamaksumäärad jäävad selliseks nagu praegu on kehtestatud.

Reklaamimaks on seaduse mõistes kohalik maks, mille eesmärk on reklaami korraldamisega seotud tegevuste reguleerimine. Reklaamimaksust saadav tulu on minimaalne, kuna see kehtib ainult endise Halinga valla territooriumil.

Tulud kaupade ja teenuste müügist moodustavad 2025. a ca 15% põhitegevuse tuludest ja sama proportsioon jääb kehtima ka järgnevatel aastatel. Siin kajastatakse Põhja-Pärnumaa Vallavalitsuse ja tema hallatavate asutuste teenitud tulu nii kaupade müügist kui ka mitmesuguste teenuste osutamisest, nt õppetasud, toiduraha, teiste KOV-te tasutud haridusasutuste kohamaksud jne. Antud tulugrupile on eelarvestrateegia perioodil kavandatud ca 6%line tõus valla poolt pakutavate teenuste hinnapoliitika ülevaatamise tulemusel.

Muu tegevustulu koosseisus käsitletakse kaevandusõiguse tasusid, vee erikasutustasu ja saastetasusid, mis eeldatavalt kasvavad seoses maavarade kaevandamise vajaduse tõusuga Via Baltica maantee neljarealiseks ehitamise ja Rail Balticu raudtee rajamisega. Selles tegevustulu grupis kajastub ka Tootsi-Sopi tuulepargi taluvustasu, 2025. aastal on see arvestuslikult 405 000 eurot. Tulugrupi prognoos kokku järgnevateks aastateks on kasvav, kuna Sopi-Tootsi tuulepark rakendus 01. aprillist täisvõimsusel tööle, Kui õnnestub saavutada eraldi kokkuleppeid päikeseparkide arendajatega (käesoleval ajal on üks kokkulepe olemas) lisandub tasu ka päikeseparkidelt ning alates 2026. aastast ka laekumised kruusa ja liiva kaevandamiselt. Riigi poolt kavandatav kaevandusõiguse tasu määrade suurenemine toob ka kohalikule omavalitsusele täiendavaid tulusid.

Saadavad toetused jagunevad riigieelarvest eraldatavateks tasandus- ja toetusfondiks, mille summad kinnitatakse alati jooksva aasta veebruaris ning muudeks sihtotstarbelisteks tuludeks.

Tasandusfondi eesmärk on ühtlustada omavalitsuste võimalusi avalike teenuste osutamisel. Tasandusfondi arvestuse aluseks on parameetrite hinded eurodes ühe lapse, kooliealise, tööealise, vanuri, arvestusliku teepikkuse ja hooldatava või hooldajateenust saava puudega isiku kohta. Arvestuslik maksumus saadakse statistiliste näitajate ja ühiku maksumuse korrutiste summeerimisel. 2025. aastal kasvasid tasandusfondi eraldised võrreldes 2024. aastaga ca 12%. Edasist tasandusfondi tõusu Rahandusministeerium ei prognoosi.

Toetusfondi eraldiste hulka kuuluvad toetused üldhariduskoolidele, koolieelsete lasteasutuste õpetajate tööjõukuludele, raske ja sügava puudega lastele abi osutamiseks, huviharidusele, teede korrashoiuks, samuti toimetulekutoetus, jäätmehoolduse arendamise toetus, sotsiaalteenuste korralduse ja arenduse toetus. Toetusfondi eraldised on konkreetsete ülesannete täitmiseks.

**Põhitegevuse kulud**

Põhitegevuse kulude planeerimisel on eesmärk tagada eelarve tasakaal ja finantsdistsipliini meetmete rakendamine, samuti viia ellu arengukavas planeeritud eesmärgid. Põhitegevuse tulude ja põhitegevuse kulude vahest moodustub põhitegevuse tulem, mis Kohaliku omavalitsuse finantsjuhtimise seaduses kehtestatud finantsdistsipliini meetme kohaselt peab olema aruandeaasta lõpu seisuga vähemalt null või positiivne.

Põhitegevuse kulud jagunevad:

antavad toetused:

sotsiaaltoetused

muud toetused füüsilistele isikutele ja sihtotstarbelised toetused tegevuskuludeks

muud tegevuskulud:

personalikulud

majandamiskulud

muud kulud

Põhitegevuse kulud suurenevad prognoosiperioodil ca 3-4% aastas. Põhitegevuse kulude stabiilsena hoidmiseks tuleb jätkuvalt üle vaadata valla hallatav kinnisvara, võõranda põhitegevuseks mittevajalik vara ja rakendada energiasäästu meetmeid.

Reservfondi suurus on igal aastal ca 1% tuludest ja jõuab 2029. aastaks 230 000 euroni.

**Investeerimistegevus**

Investeerimistegevuses kajastuvad järgmised tegevused:

* Põhivara müük
* Põhivara soetus
* Põhivara soetuseks saadav sihtfinantseerimine
* Põhivara soetuseks antav sihtfinantseerimine
* Osaluste, aktsiate ja osade ost ja müük
* Finantstulud
* Finantskulud

Põhivara müüki on kavandatud 2026. aastal ca 50 000 euro ulatuses. Edasistel aastatel vara müüki planeeritud ei ole. Kuna valla põhitegevuseks mittevajaliku vara müümine on oluline vallavara efektiivse kasutamise seisukohast ja annab võimaluse suunata saadavad vahendid vajalike objektide ehitusse, siis vajadusel seda ka tehakse ja kajastatakse tuluna vastava aasta eelarves.

Põhivara soetuse maht on kavandatud 2025. aastal summas ca 0,5 miljonit eurot (omaosalus 78%), 2026. aastal 1,1 miljon eurot (omaosalus 0,9 miljonit eurot), 2027. aastal 0,7 eurot, 2028. aastal 4,6 miljonit eurot (omaosalus ca 1,6 miljonit eurot), 2029. aastal 1,5 miljonit (omaosalus 1,4 miljonit eurot). Eelarvestrateegia tabelis number 3 on investeeringud jaotatud tegevusalade alusel ja näidatud ära valla omaosaluse ja toetuse osakaal.

Põhivara soetuseks saadav sihtfinantseerimine sisaldab läbivalt 45 000 eurot aastas hajaasustusprogrammi läbiviimiseks riigipoolse osalusena. 2026. aastasse loodetav toetuste summa on kokku ca 195 400 eurot, 2027. aastal 45 000 eurot, 2028. aastal 2 805 000 eurot ja 2029. aastal 45 000 eurot.

Põhivara soetuseks antav sihtfinantseerimine sisaldab sihtotstarbeliselt vahendeid hajaasustusprogrammi jaoks ca 90 000 euro eest aastas.

Finantstulud eeldatavalt natuke vähenevad, kuna intressid on languses. Loodetav tulu on ca 6000 eurot aastas. Finantskuludeks (tasutavad pangaintressid) on planeeritud ca 200 000 eurot aastas. Tasutavate intresside summa sõltub sellest, kuidas muutub euribor, millega on laenud seotud. Rahandusministeeriumi kevadise prognoosi kohaselt jätkab euribor teatavat langust. Möödunud aasta keskpaigas tegid keskpangad pöörde rahapoliitika lõdvendamiseks. Prognoosi kohaselt alaneb 3-kuu euribor 2025. aasta lõpuks 1,9%ni ja jääb mõneks ajaks 2,0% piirimaile. See lubab arvestada tasutavate intresside summa teatavat langust ning kavandada seda suhteliselt stabiilsena.

Tabel 3 Suuremad investeeringud nimeliselt

|  |  |  |  |  |  |  |
| --- | --- | --- | --- | --- | --- | --- |
| **Suuremad investeeringuobjektid nimeliselt** | 2024 täitmine | 2025 eeldatav täitmine | 2026 eelarve | 2027 eelarve | 2028 eelarve | 2029 eelarve |
| 01 Vändra Vana tn ideekonkursi auhinnafond (2024), koolide ümbruse liikluskorralduse lahendused | 34 473 | 0 | 75 000 | 75 000 | 0 | 0 |
| *sh muude vahendite arvelt (omaosalus)* | 34 473 | 0 | 75 000 | 75 000 | 0 | 0 |
| 02 Tsiviilkaitse | 0 | 0 | 0 | 50 000 | 0 | 0 |
| *sh muude vahendite arvelt (omaosalus)* | 0 | 0 | 0 | 50 000 | 0 | 0 |
| 04 Majandus | 361 015 | 193 000 | 324 000 | 243 000 | 238 000 | 238 000 |
| *sh toetuse arvelt (Tootsi kergliiklustee)* | 0 | 0 | 110 400 | 0 | 0 | 0 |
| *vallateed* | 361 015 | 133 000 | 134 000 | 143 000 | 138 000 | 138 000 |
| *Tootsi kergliiklustee omaosalus* | 0 | 30 000 | 49 600 | 0 | 0 | 0 |
| *Sopi-Tootsi tuulepargi piirkonna investeeringud (sh Tootsi kooli päikesepaneelid 2026)* | 0 | 0 | 30 000 | 100 000 | 100 000 | 100 000 |
| *Vändra bussijaama omaosalus* | 0 | 30 000 | 0 | 0 | 0 | 0 |
| 06 Elamu- ja kommunaalmajandus | 146 244 | 170 000 | 120 000 | 90 000 | 90 000 | 90 000 |
| *sh toetuse arvelt* | 42 307 | 45 000 | 45 000 | 45 000 | 45 000 | 45 000 |
| *sh muude vahendite arvelt (omaosalus)* | 44 970 | 45 000 | 45 000 | 45 000 | 45 000 | 45 000 |
| *Kergu tänavavalgustus jm tänavavalgustus* | 0 | 80 000 | 30 000 | 0 | 0 | 0 |
| *Üürimaja projekt (2024)* | 58 967 | 0 | 0 | 0 | 0 | 0 |
| 08 Vabaaeg, kultuur ja religioon | 19 398 | 25 000 | 25 000 | 125 000 | 30 000 | 80 000 |
| *Pärnu-Jaagupi Rahvamaja lava* | 0 | 0 | 0 | 0 | 0 | 50 000 |
| *Põhja-Pärnumaa Raamatukogu ruumide kaasajastamine* | 0 | 0 | 0 | 100 000 | 0 | 0 |
| *sh kaasav eelarve* | 19 398 | 25 000 | 25 000 | 25 000 | 30 000 | 30 000 |
| 09 Haridus | 121 921 | 175 000 | 520 000 | 140 000 | 4 070 000 | 1 000 000 |
| *sh toetuse arvelt (Vändra multifunktsionaalne spordiväljak 2026, Vändra Gümnaasiumi juurdeehitus 2028)* | 0 | 0 | 40 000 | 0 | 2 760 000 | 0 |
| *Pärnu-Jaagupi Põhikooli staadion* | 0 | 0 | 450 000 | 0 | 0 | 0 |
| *Pärnu-Jaagupi Põhikooli juurdeehituse projekt (2027 ja ehitus (2029)* | 0 | 0 | 0 | 70 000 | 0 | 1 000 000 |
| *Vändra Gümnaasium juurdeehituse projekt* | 0 | 0 | 0 | 70 000 | 1 240 000 | 0 |
| *Vändra multifunktsionaalne spordiväljak (Vändra pargis)* | 0 | 0 | 30 000 | 0 | 0 | 0 |
| *Vändra Lasteaed (sh projekteerimine 2028)* | 121 921 | 175 000 | 0 | 0 | 70 000 | 0 |
| 10 Sotsiaalne kaitse | 33 599 | 40 000 | 40 000 | 40 000 | 40 000 | 40 000 |
| *sh muude vahendite arvelt (omaosalus)* | 33 599 | 40 000 | 40 000 | 40 000 | 40 000 | 40 000 |
| **Kõik Kokku** | **716 650** | **603 000** | **1 104 000** | **763 000** | **4 468 000** | **1 448 000** |
| *sh toetuse arvelt* | 42 307 | 45 000 | 195 400 | 45 000 | 2 805 000 | 45 000 |
| *sh muude vahendite arvelt (omaosalus)* | 674 343 | 558 000 | 908 600 | 718 000 | 1 663 000 | 1 403 000 |

Põhivara investeeringutest:

* 2026. aasta suurimaks objektiks on Pärnu-Jaagupi Põhikooli staadioni rekonstrueerimine. Eeldatavaks maksumuseks on 450 000 eurot ja Vändra pargi multifunktsionaalne spordiväljak maksumusega ca 70 000 eurot, millest omaosalus 30 000 eurot;
* 2027. aastal on plaanis koostada Pärnu-Jaagupi Põhikooli ja Vändra Gümnaasiumi juurdeehituste projektid (a´70 000 eurot) ning ja Põhja-Pärnumaa raamatukogude ruumide kaasajastamine (100 000 eurot)
* 2028. aastal algab Vändra Gümnaasiumi juurdeehitus (ca 4 miljonit eurot) ja Vändra lasteaia uue maja projekteerimine (70 000 eurot)
* 2029. aastal on suurimaks objektiks Pärnu-Jaagupi Põhikooli juurdeehitus (III korrus kahekorruselisele majaosale). 2029. aastasse on kavandatud ka Pärnu-Jaagupi rahvamaja lava ümberehitus (ca 50 000 eurot)
* Teehoiukava alusel jätkub vallateede rekonstrueerimine ca 130 000 euro ulatuses aastas.
* Tänavavalgustuse uuendamiseks on planeeritud 2026. aastal ca 30 000 eurot, edasine sõltub korraldatava hanke tingimustest.
* Sotsiaalkorterite renoveerimiseks on planeeritakse igal aastal ca 40 000 eurot aastas.
* Kaasava eelarve maht on 25 000 eurot aastas alates 2028. aastast 30 000 eurot aastas.

**Finantseerimistegevus**

Vallavalitsus võib võtta laenu, emiteerida võlakirju ja võtta kapitalirendikohustusi investeeringuteks, osaluste, aktsiate, osade ja muude omakapitaliinstrumentide omandamiseks. Võlakohustused langevad 5,6 miljonilt eurolt 2024. aastal ca 3,3 miljoni euroni 2027. aasta lõpuks, 2028. ja 2029. aastal planeeritavate suurte investeeringute tarbeks võetavate laenude arvel tõuseb laenukoormus ca 6,2 miljoni euroni.

Põhitegevuse tulem katab kõigil aastatel laenumaksed ja tõuseb 2029. aastaks 1,6 miljoni euroni. Netovõlakoormus püsib 30% piires. Netovõlakoormuse individuaalne ülemmäär langeb tasapisi ning on alates 2028. aastast taas 60%.

Laenude tagasimaksed on 0,9-1,1 miljonit eurot aastas. Laenude teenindamiseks vajalik ressurss tuleb omatulude tõusu arvelt.

Valla laenukoormusest ja laenude tagastamisest aastate lõikes annab ülevaate tabel 4.

Tabel 4. Laenukoormus 2025-2029

|  |  |  |  |  |
| --- | --- | --- | --- | --- |
| **Laenukohustuste jääk 31.12.2024** |  |  |  | **5 639 625** |
|  |  | Võetavad laenud | Tasutavad laenud |  |
| 2025 |  | 600 000 | -800 954 | 5 438 671 |
| 2026 |  | 930 000 | -907 814 | 5 460 857 |
| 2027 |  | 800 000 | -982 503 | 5 278 354 |
| 2028 |  | 1 650 000 | -1 062 683 | 5 865 671 |
| 2029 |  | 1 500 000 | -1 171 574 | 6 194 097 |
| **Laenukohustuste jääk 31.12.2029** |  |  |  | **6 194 097** |

**Likviidsete varade muutus**

Likviidsete varade jääk 2025. aasta lõpuks on prognoositud 64 159 eurot. 2026. aasta lõpust alates hakkab likviidsete varade jääk kasvama.